কুর্চি

কুর্চি বা কুরচি ক্ষুদ্র পত্রমোচী বৃক্ষ। Apocynaceae পরিবারের এই গাছের বৈজ্ঞানিক নাম Holarrhena pubescens। এছাড়া কুরচিকে কুটজ, ইন্দ্রযব, ইন্দ্রজৌ, বৎসক, কলিঙ্গ, প্রাবৃষ্য, শত্রুপাদপ, সংগ্রাহী, পান্ডুরদ্রুম, মহাগন্ধ, কোটিশ্বর নামেও পরিচিত। এদের পরিবারের নাম Apocynaceae। এর আদি বাসস্থান  মধ্য ও দক্ষিণ আফ্রিকা, ভারতীয় উপমহাদেশ, ইন্দোচিন এবং চীনের কিছু অংশে। এটি পেটেরোগের জন্য একটি দুর্দান্ত ওষুধ এবং  হোমিওপ্যাথি চিকিৎসায় টিংচার হিসাবে ব্যবহার হয়।Calane da Silva, M., Izdine, S. & Amuse, A.B. (2004). A Preliminary Checklist of the Vascular Plants of Mozambique: 1-184. SABONET, Pretoria.Strugnell, A.M. (2006). A checklist of the Spermatophytes of Mt. Mulanje, Malawi. Scripta Botanica Belgica 34: 1-199.Middleton, D.J. (2007). Apocynaceae (subfamilies Rauvolfioideae and Apocynoideae). Flora Malesiana 18: 1-474. Noordhoff-Kolff N.V., Djakarta.Timberlake, J.R., Bayliss, J., Alves, T., Francisco, J., Harris, T., Nangoma, D. & de Sousa, C. (2009). Biodiversity and Conservation of Mchese Mountain, Malawi. Report produced under the Darwin Initiative Award 15/036: 1-71. Royal Botanic Gardens, Kew.Middleton, D.J. (2011). Flora of peninsular Malaysia , II, 2: 1-235. Institut Penyelidikan Perhutanan Malaysia.

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫৩৯

বর্ণনা 
কুর্চির কাণ্ড সরল, উন্নত এবং শীর্ষ অজস্র উর্দ্ধমুখী শাখায় ডিম্বাকৃতি, কখনোবা এলোমেলো। বাকল অমসৃণ, হালকা ধূসর। শীতের শেষে পাতা ঝরে গেলেও বসন্তের শেষে এই শূন্যতা কচি পাতায় ভরে উঠে। পাতা লম্ব-ডিম্বাকৃতি, মসৃণ আর বিন্যাস হয় বিপ্রতীপ। কুর্চির স্বাভাবিক উচ্চতা ১০-২০ ফুট, কিন্তু ২-৪ ফুট উঁচু গাছেও অনেক সময় মুকুল ধরে। কুর্চির আরো একটি বৈশিষ্ট্য হলো সারা বর্ষা ধরে কয়েকবার এর ফুল ফোটে।

ফুল ও ফল
কুর্চি-মঞ্জরীতে ফুলের সংখ্যা কম হলেও বিক্ষিপ্ত মঞ্জরী সংখ্যা অজস্র। ফুল রঙ্গন ফুলের মতো, নিচের অংশ নলাকৃতি এবং উপর মুক্ত পাপড়িতে ছড়ানো। ৫টি পাপড়ির মুক্ত অংশ ঈষৎ বাঁকানো, বর্ণ দুধসাদা এবং তীব্র সুগন্ধী কিন্তু মধুর। গোত্রীয় বৈশিষ্ট্যের রীতি অনুযায়ী পরাগচক্র দলের গভীরে অদৃশ্য। দুটি গর্ভকেশর প্রায় মুক্ত এবং এজন্য একই ফুল থেকে দুটি ফল জন্মে। এই সজোড় ফল দুটি সরু, লম্বা এবং বীজ বহু সংখ্যক, রোমশ ও ঘনবাদামী। বাতাসে বীজ ছড়ায়।

ঔষধি গুণ
কুর্চি ভেষজগুণে সমৃদ্ধ। ফুল, ফল, বাকল সবই আমাশয় সারাতে ঔষধ হিসাবে ব্যবহার করা হয়।শ্যামলী নিসর্গ, দ্বিজেন শর্মা; বাংলা একাডেমী, ঢাকা থেকে প্রকাশিত। সংগ্রহের তারিখ: ৬ মার্চ ২০১২।

আরও দেখুন
 বাংলাদেশের সংরক্ষিত উদ্ভিদের তালিকা

তথ্যসূত্র

বিষয়শ্রেণী:বাংলাদেশের রক্ষিত উদ্ভিদ
বিষয়শ্রেণী:পত্রমোচী বৃক্ষ
বিষয়শ্রেণী:ঔষধি উদ্ভিদ
বিষয়শ্রেণী:এশিয়ার উদ্ভিদ
বিষয়শ্রেণী:আফ্রিকার উদ্ভিদ